CELEX: 52012DP0204
Language: sk
Date: 2012-05-10 00:00:00
Title: Posúdenie písomných nezodpovedaných otázok vo výbore (výklad článku 117 ods. 3 rokovacieho poriadku) Rozhodnutie Európskeho parlamentu z  10. mája 2012 o posúdení písomných nezodpovedaných otázok vo výbore (výklad článku 117 ods. 3 rokovacieho poriadku)

10.9.2013   
            
            
               SK
            
            
               Úradný vestník Európskej únie
            
            
               CE 261/50
            
         Štvrtok 10. mája 2012Posúdenie písomných nezodpovedaných otázok vo výbore (výklad článku 117 ods. 3 rokovacieho poriadku)
   P7_TA(2012)0204
   Rozhodnutie Európskeho parlamentu z 10. mája 2012 o posúdení písomných nezodpovedaných otázok vo výbore (výklad článku 117 ods. 3 rokovacieho poriadku)
   2013/C 261 E/10
   
      Európsky parlament,
   
               —
            
            
               so zreteľom na list predsedu Výboru pre ústavné veci z 27. apríla 2012,
            
         
               —
            
            
               so zreteľom na článok 211 rokovacieho poriadku,
            
         
               1.
            
            
               rozhodol pripojiť k článku 117 ods. 3 rokovacieho poriadku tento výklad:
               „Vzhľadom na to, že podľa článku 193 ods. 1 má predseda parlamentného výboru právomoc zvolať schôdzu výboru, v záujme zabezpečenia riadnej organizácie činnosti rozhoduje predseda o návrhu programu schôdze, ktorú zvoláva. Touto výsadou nie je dotknutá povinnosť stanovená v článku 117 ods. 3 zaradiť otázku na písomné zodpovedanie na žiadosť jej autora do návrhu programu nasledujúcej schôdze výboru. Predseda však disponuje právomocou rozhodnúť podľa vlastného uváženia a s ohľadom na politické priority o programe schôdze a podrobnostiach daného postupu (napr. postup bez diskusie, prípadne prijatie rozhodnutia o následných opatreniach, alebo odporúčanie odložiť tento bod na ďalšiu schôdzu).“;
            
         
               2.
            
            
               poveruje svojho predsedu, aby postúpil toto rozhodnutie pre informáciu Rade a Komisii.